JERUUSALEMMA KATUSTELT TV7 uue stuudio avamine 2.09.2015
Tahan tänada esmalt oma ülemusi Martti ja Mirja Ojarest,
kes on kogu protsessi ajal toeks olnud,
ja ka Juhani Ojarest, kes iga paari nädala tagant abiks käis.
Tänan JCS-i tegevjuhti Hanani Rapoporti,
kes on meie vajadustega arvestanud
ja aidanud kogu projekti teostada.
Tänan ka hr David Bitonit,
kes on olnud fenomenaalne. Ilma temata poleks see sündinud.
Sama käib ka Yitzhiku ja Sami kohta.
Tahan tänada veel kaht inimest:
Amnon Perit, kes on mind väga palju toetanud.
Temagi abi on olnud asendamatu.
Samuti on selle protsessi ajal
mulle toeks ja abiks olnud minu isa. Ilusat õhtut teile!
Kui kuulsin, et mind siia saadetakse,
nägin oma tulevast kolleegi Leena-Kaisat esmalt TV7 saates.
Huvitav kokkusattumus.
Selle stuudio uudised
kajastavad ehk regiooni elu rohkem
kui tavalised uudised.
Tere õhtust! Tere tulemast Jeruusalemma JCS-i!
Meil on hea meel, põnevus ja au terivtada Marttit, Mirjat ja Juhanit,
kes olid meile headeks partneriteks ehitusprotsessis,
integreerumises ja planeerimises.
Olen kindel, et meie suhted arenevad edasi
kooskõlas Martti nägemusega
muuta Jeruusalemm mitte üksnes Iisraeli, vaid ka TV7 pealinnaks.
TV7 kohalik meeskond koos Jonathaniga
on suurepärane lisa JCS-i perekonda.
Oleme tänulikud selle võimaluse eest.
Olen kindel, et hea koostöö Jonathani ja minu meeskonna vahel
muudab kergemaks meie hea usu elluviimise.
Meil juhtus tõesti imesid, nagu mainiti.
Fakt, et suutsime teha plaanid ja need teostada
vähem kui kuue nädalaga, paljud juba nägid seda 4. korrusel,
on ime.
Meie puhul on küll teada need inglid, kes selle ime ellu viisid.
Kasutan seda võimaust tänada ka oma tiimi:
Davidit,
Yitzhikut,
ning Samit ja tema inseneridetiimi, keda küll täna siin pole,
kuid kes selle kõik nii kiiresti ja professionaalselt ellu viisid.
Pakume vajadusel jätkuvalt oma teeneid.
Aitäh! Kena õhtut kõigile!
Loodetavasti kohtume peagi järgmise stuudio avamisel!
Kuidas kajastab Soome meedia uudiseid Iisraeli kohta?
Iisrael on väga mitmekülgne riik.
Soome uudistekajastuseski näeb erinevaid värvinguid ja toone.
Siin elades peab möönma,
et on paljusid valdkondi, mida Soome uudised ei kajasta.
Selles mõttes on TV7 uudised suurepärased,
kuna pakuvad siinse reaalsuse kohta veidi erinevaid vaatenurki.
Kas olete ise vaadanud TV7 Iisraeli Uudiseid?
Kui olen Soomes ja satun kell 21 sohval, teleri ääres istuma,
vaatan huvi pärast TV7 uudiseid, et mis Iisraelis ka toimunud on.
Mõned tuttavad ja sugulased teevad sama.
Alustan oma kõnet ühe lausega Piiblist.
See on päev, mille Issand on teinud: ilutsegem ja rõõmutsegem temast!
Kui jäin 2002. a lõpus pensionile
suure meediakontserni tegevjuhi asetäitja kohalt
andis Jumal mulle 10 päeva hiljem suure nägemuse.
See nägemus oli väga selge.
Pidin rajama koos naisega kristliku telekanali,
ja viima selle kaudu evangeeliumi kogu maailma.
Loodetavasti mõistate, et see oli mulle suur šokk.
Mul puudus kogemus televisioonialal,
ma polnud kunagi Piiblikoolis käinud,
mul polnud raha,
mul oli vaid mu pension.
Lähteasend oli inimlikult võimatu.
Pärast 12 aastat võin öelda, et Jumal on suur ja imeline.
Vastan küsimusele, kuidas me siia Iisraeli sattusime.
Mul polnud varemalt erilist armastust Iisraeli vastu.
Arvasime, et on hea ühendada jõud ühe teise firmaga,
kuhu investeerisime 100 000 eurot.
Tundus turvalisem teha koostööd kohaliku firmaga, kes tunneb asja,
oskab keelt ja omab suhteid.
Alustasime sellega 2007. a mais.
Umbes neli kuud hiljem oli kogu raha kadunud.
Ja meie eelmine stuudio oli alles pooleli.
Mõtlesin, kuidas seda 100 000 kaotust TV7 juhatusele selgitada.
Tulin siia segaste tunnetega ja mõtlesin, kuidas edasi minna.
Aga kui istusin selles poolikus stuudios,
kuulsin selgelt Jumala häält: TV7 peab võtma selle stuudio,
ja selle ilma partneriteta lõpuni ehitama.
Oleme siiski üksnes inimesed.
Mõni päev tundub miski õige
ja teine päev näib, et riskid on liiga suured.
Meie alguse kohta -
Aasta hiljem töötas GODTVs Jonathan Hessen.
Kohtusime temaga ja hakkasime uudistest rääkima.
Kaks-kolm aastat hiljem
käis vist Jonathan välja idee Jeruusalemma Stuudio saate kohta.
Meie esimene aasta siin oli 2008.
Igal aastal kogunes Iisraeli töö jaoks annetusi
alati kuludest veidi rohkem.
Tavaliselt hakkavad investeeringud telekanalisse
tulu tootma 7-10 aasta pärast.
Kuid terve TV7 investeeringud
olid pärast kolmandat aastat tagasi teenitud.
Oleme nende 12 aasta jooksul näinud rohkem imesid,
kui rääkida jõuame.
Alguses, kui meil veel midagi polnud,
andis keegi prohveteeringu,
et TV7 saab levima kogu maailmas.
Meil on südames alustada jaanuaris
netitelevisiooni venekeelsele maailmale.
Venemaal on 450 miljonit elanikku.
Kui mõelda sellele,
et maailmas on üha rohkem antisemitismi
ja siin regioonis toimuva kohta räägitakse palju valet,
on meie ülesanne uudistes ja Jeruusalemma Stuudio saates,
rääkida tõde nii hästi kui võimalik.
TV7 ei sõltu ühestki organisatsioonist,
rahaallikast ega muust. Oleme täiesti sõltumatud.
Kui koos Mirjaga midagi otsustame, siis see ka juhtub.
Kuid me ei tee neid otsuseid omas tarkuses.
Tahaksin veel statistikast rääkida.
Meie Iisraeli uudised on üks kanali vaadatuimaid saateid.
Soomes on ühe elaniku kohta
kõige rohkem Iisraeli armastajaid.
Teame, kui suurte julgeolekuohtudega Iisrael silmitsi on.
Seepärast õhutab Piibel Iisraeli eest palvetama.
Meie kanali missiooniks on rääkida sellest riigist head,
lohutada seda rahvast ja käia selle kõrval.
Tahaksin veel rahastuse kohta öelda,
et see tuleb üksikisikutelt ja peredelt,
mitte institutsioonidelt.
Raha annetavad enam kui kümned tuhanded inimesed.
Nad ei teeks seda, kui nad seda ei tahaks.
Esimesel aastal oli meil kuus töötajat.
Nüüd on meil peaaegu sada.
Meil on Soomes neli stuudiot,
üks Eestis,
ja nüüd Jeruusalemmas see uuem ja uhkem stuudio.
Tahaksin eriliselt tänada JCS-i tegevjuhti ja personali,
kes on meiega ehituse ajal koostööd teinud.
Selle tulemusena näemegi linna kauneimat stuudiot.
Usun, et see koostöö jätkub ja arvatavasti ka kasvab tulevikus.
Siin on globaalseid meediakontserne,
kui õigesti mäletan, siis 30 ringis.
Usun, et meie stuudio võib pakkuda teenuseid ka mõnele neist.
Lõpetuseks - aitäh, head peokülalised,
et hindasite meie kutset ja TV7 tööd
ning tulite tähistama meie uue stuudio avamist.
Ja kõige lõpuks -
Õnnistagu teid Aabrahami, Iisaki ja Jaakobi Jumal
Messias Jeesuse nimel.
Kuidas sobib TV7 teiste hoones tegutsevate toimetuste hulka?
Tervitan kõiki uusi uudistetoimetusi.
On julgustav näha siia kedagi uut tulemas,
kuna viimastel aastatel oleme näinud langust
traditsiooniliste telejaamade tegevuses.
Nüüd aga tuleb keegi uus traditsioonilise televisiooniga,
kasutab samas ka uut meediat ja uusi traditsioone,
kuid hindab siiski tõelist stuudiot ja tõelist kaamerat,
mitte üksnes iPhone'i fotosid.
Oleme uue pereliikme üle rõõmsad.
Kuidas end uutes ruumides tunnete?
Uued töövahendid on suurepärased.
Võime oma tööd efektiivsemalt teha.
Meie peamine ülesanne on tagada, et rahval oleks kodus õige info
ja vahendid mõistmiseks, mis regioonis tegelikult toimub.
Kuidas sujub koostöö uute naabritega?
Nende meediaalased kogemused on hämmastavad.
See on toonud lisaväärtust meie siinsele toodangule
ja aitab paremini mõista,
kuidas teatud aspektid Iisraelis ja Jeruusalemmas arenevad.
Uute allikate olemasolu aitab paremini õppida.
On uusi inimesi, kellelt nõu küsida.
See on väga hea kogemus olnud.
Kuidas pidu teie meelest läks?
Minu meelest läks rõõmsalt. Arvan, et kõigil oli siin hea olla.
Selleks peoks on valmistutud palves.
Eelkõige on palvetatud, et Jumala Püha Vaim oleks kohal.
See pidu toimub Iisraeli kommete kohaselt.
Siin on juute.
Seepärast on ka see pidu vastav.
See oli mulle üllatus.
Jonathan ei tahtnud mind siin varem näha.
Tulin otse peole ja pean ütlema, et hästi korraldatud.
Mida kolimine JCS-i seltskonda teie meelest tähendab?
Kuna siin on suured maailma stuudiod
ja meediaväljaanded,
võime jälgida tippprofessionaale ja nendega mõtteid vahetada.
Juba majal endal on meediamaailmas nii hea maine,
et siinolek ülendab meidki.
Tunnen, et Jumal on pillanud meid siia sekulaarse maailma keskele.
Ta tahab, et oleksime valguseks ja rõõmuks ja lootuseks
ning räägiksime tõde. Just seda tahamegi siin teha.
See on Jumala plaan.
Loodetavasti oskame seda ka edaspidi järgida.
On teil veel midagi südamel, mida jagada tahaksite?
On üks Iisraeli sõprade rühm, ca 40-50 inimest,
kes on kogu see aeg palvetanud selle õhtu eest
ja TV7 töö eest siin Iisraelis.
On suurepärane, kui meil on palju palvetoetajaid.
Alati kui meie jalad kuskil maad puudutavad,
on Jumal öelnud, et Ta avab selle enda jaoks.
Oleme astunud siia globaalsete meediaväljaannete sekka.
Minu meelest on see eelaimdus sellest,
mida Jumal tegema hakkab ja mida Tema siin maailmas tahab.
Ta tahab neile päästet tuua.
Tõlge: Monika Jaaguri